tomron87/hebrew-wikipedia-sentences-corpus huggingface dataset:
בפרק הבא, בלה ולינץ' התעמתו מילולית פעם נוספת, כאשר הפעם בלה איתגרה את לינץ' לקרב על התואר שלה.
לינץ' סירבה תחילה, אך לבסוף הסכימה להגן על התואר מול בלה באירוע Clash in Paris.
ב-11 ביולי בפרק של התוכנית סמאקדאון, קבוצת The Wyatt Sicks (דקסטר לומיס וג'ו גייסי) ניצחה את הסטריט פרופיטס (אנג'לו דוקינס ומונטז פורד) וזכתה באליפות הזוגות של ה-WWE.
לאחר מכן, דוקינס ופורד נשבעו להשיב לעצמם את האליפות, והם התמודדו בקרב TLC: שולחנות, סולמות וכיסאות משושה על התואר בלילה השני של האירוע סאמרסלאם, שבו The Wyatt Sicks שמרו על חגורות האליפות.
בפרקים הבאים של סמאקדאון, גם הצמד Melo Don't Miz (כרמלו הייס והמיז) וגם הסטריט פרופיטס ניצחו בקרבות הזוגות שלהם, בהתאמה; הדבר הוביל לקרב בין הצמדים ב-29 באוגוסט, שבו הצמד המנצח קיבל הזדמנות לקרב על אליפות הזוגות.
במהלך הקרב, The Wyatt Sicks (לומיס, גייסי, הדוד האודי, אריק רואן וניקי קרוס) הסיחו את דעתו של המיז, דבר שאיפשר לסטריט פרופיטס לנצח בקרב ולאתגר את לומיס וגייסי לקרב על חגורות האליפות באירוע Clash in Paris.
באירוע אבולושן, סטפני ואקר מהמותג Raw זכתה בקרב באטל רויאל אשר העניק לה קרב על אליפות נשים לבחירתה באירוע Clash in Paris.
לילה לאחר מכן בפרק של התוכנית Raw, אושר שהקרב שלה יהיה על אליפות הנשים העולמית.
חודש לאחר מכן, במסגרת האירוע סאמרסלאם, נעמי שמרה על התואר, ובכך אושר באופן רשמי שנעמי תגן על אליפות הנשים העולמית מול סטפני ואקר ב-Clash in Paris.
לעומת זאת, ב-18 באוגוסט בפרק של התוכנית Raw, נעמי נאלצה לוותר על התואר עקב יציאה לחופשת לידה, לאחר שהכריזה כי היא בהריון עם ילדה הראשון.
שבוע לאחר מכן הודיע הג'נרל מנג'ר של Raw, אדם פירס, כי קרב על האליפות הפנויה לא יתקיים באירוע Clash in Paris.
במקום זאת, ואקר תתמודד מול יריבה שתוכרז במועד מאוחר יותר אשר יקבע את האלופה החדשה, עוד הוסיף כי יחשוף את היריבה בשבוע שלאחר מכן.
יריבתה של ואקר על התואר הפנוי הייתה איאו וקרב בין השתיים נקבע לאירוע רסלפלוזה.
+ אישיויות אחרות על המסך תפקיד: שם:צוות השידור באנגליתמייקל קולוייד בארטצוות השידור בספרדיתמרסלו רודריגזג'רי סוטוצוות השידור בצרפתיתכריסטוף אגיוספיליפ שרוכרוזהאלישה טיילורשופטיםדנילו אנפיביושון בנטג'סיקה קארדפני לאשוןצ'אד פטוןמראיינתקת'י קליפאנל לפני האירועמייקל קולוייד בארטג'קי רדמונדביג איפיטר רוזנברג
האירוע נפתח בקרב בין רומן ריינס לברונסון ריד (שלווה לקרב על ידי פול היימן).
בתחילת הקרב, ריינס ניסה לבצע על ריד את מהלך הסמואן דרופ, אך הוא קרס תחת משקלו.
בזמן שריד התרברב בכך שבחזקתו נמצאות הנעליים של ריינס אותן גנב ממנו, ריינס ביצע עליו את מהלך הקלוזליין שהעיף אותו מעבר לחבל הזירה העליון.
כשריינס ניסה לבצע את מהלך אגרוף הסופרמן, ריד הפך זאת למהלך הדת' ואלי דרייבר.
ברגעי הסיום של הקרב, כשריינס עלה לחבל העליון, ריינס עצר אותו עם מהלך אגרוף הסופרמן ואז ביצע עליו את מהלך הסמואן דרופ מהחבל האמצעי.
לאחר מכן, ריינס התקדם וניצח בקרב לאחר שביצע עליו את מהלך הספיר.
לאחר הקרב, היימן החזיר את הנעליים לריינס, אך ריינס לא הסתפק בכך וביצע עליו את חניקת הגיליוטינה.
ברייקר הגיע וביצע עליו את מהלך הספיר דרך שולחן השדרנים.
כשריינס ניסה לחזור אל מאחורי הקלעים, ברייקר ביצע מהלך ספיר נוסף.
ריד ביצע על ריינס שני מהלכי צונאמי רצופים, עד שג'יי אוסו הופיע.
השניים הדפו את הגעת אוסו עם מהלך ספיר נוסף וצונאמי שלישי על ריינס.
בקטע מאחורי הקלעים, הג'נרל מנג'ר של Raw, אדם פירס הרחיק את ברון ברייקר וברונסון ריד ממתחם הזירה לקרב על אליפות העולם במשקל כבד ובמידה שאם יתערבו, הם יושהו ללא הגבלת זמן.
אז, The Wyatt Sicks (דקסטר לומיס וג'ו גייסי) (שלוו לקרב על ידי הדוד האודי, אריק רואן וניקי קרוס) הגנו על אליפות הזוגות של ה-WWE נגד הסטריט פרופיטס (אנג'לו דוקינס ומונטז פורד) (שלוו לקרב על ידי בי-פאב).
בסיום, בזמן שדעתו של השופט הוסחה, האודי ביצע על פורד את מהלך האחות אביגיל מחוץ לזירה.
בפנים, גייסי ולומיס ביצעו על פורד את מהלך ה-Plague, שהספיק להם על מנת לרשום הגנה מוצלחת על חגורות האליפות.
בקרב שבא לאחר מכן, בקי לינץ' הגנה על אליפות הנשים הבין-יבשתית נגד ניקי בלה.
במהלך הקרב, בלה ביצעה על לינץ' את מהלך הבלה באסטר על מדרגות הזירה.
בתוך הזירה, בלה ביצעה את המהלך של לינץ' על האחרונה, המנהנדל סלאם, שלא הספיק לה כדי לנצח.
בסיום, כשבלה ניסתה לבצע את מהלך ההכנעה של אלופת הנשים, ה-Dis-arm-her, לינץ' הפכה את זה למהלך הצמדה פשוט שהספיק לה כדי לשמור על התואר.
בקרב הרביעי, רוסב התמודד מול שיימוס בקרב גוד אול פאשיונד דוניברוק.
לאורך כל הקרב, רוסב ושיימוס הכו אחד את השני בעזרת מקלות איריים, מקלות קנדו, מדרגות זירה וחביות ויסקי.
שיימוס ביצע על רוסב את מהלך ה-White Noise מחבית ויסקי על שולחנות, כשלאחר מכן ביצע את מהלך הברוג קיק בתוך הזירה שהוביל לספירה כמעט מוצלחת.
לאחר שרוסב הצליף בשיימוס עם מקל אירי על גבו, הוא שבר את המקל לשניים וביצע על שיימוס את מהלך ההכנעה שלו, ה-Accolade בעוד המקל תקוע בין שיניו של שיימוס, דבר שאילץ את שיימוס להיכנע.
בקרב הלפני אחרון, ג'ון סינה התמודד מול לוגאן פול.
סינה ניסה לבצע על פול את מהלך הסיום שלו, האטיטיוד אדג'סטמנט, אך פול הפך זאת למהלך הבאקשוט לריאט שהוביל לספירה כמעט מלאה.
סינה הצליח לבצע את מהלך זה לאחר שהפך את ניסיון מהלך ה-Paul from Grace של פול, דבר שלא הספיק לו להשיג את הניצחון.
פול ביצע על אלוף העולם לשעבר את מהלך הזיג-זג ולאחר מכן את מהלכי הסוונטון והסטנדינג מונסולט.
כשפול ניסה לבצע את סדרת מהלכיו המוכרים של סינה, סינה ביצע עליו אטיטיוד אדג'סטמנט נוסף לספירה נוספת כמעט מלאה.
פול ביצע את מהלכי הנוקאאוט פאנץ' וה-Paul from Grace, כששניהם לא השיגו לו את הניצחון.
סינה ביצע על פול את מהלך הסטיילס קלאש (מהלך המזוהה עם AJ סטיילס), שגם הוא הסתיים בספירה כמעט מלאה.
בסיום, פול ביצע על יריבו את מהלך הקרוסבאדי מהחבל האמצעי, כאשר סינה התגלגל ביחד איתו, הניף אותו על גבו וביצע שני מהלכי אטיטיוד אדג'סטמנט נוספים, שניצחו עבורו את הקרב.
בקרב המרכזי, סת' רולינס הגן על אליפות העולם במשקל כבד נגד CM פאנק, LA נייט וג'יי אוסו בקרב מרובע.
בזמן שרולינס ניסה לבצע את מהלך הפיניקס ספלאש, אוסו התחמק וביצע עליו במקום את מהלך הסופרקיק ולאחר מכן את מהלך האוסו ספלאש.
פאנק עצר את ניסיון ההצמדה שבא לאחר מכן ואף ביצע עליו את מהלך הסיום שלו, ה-Go To Sleep.
מנגד, רולינס שבר את ניסיון ההצמדה של פאנק עם מהלך הסיום שלו, הסטומפ, אך פאנק יצא בספירת שתיים.
רולינס לאחר מכן ביצע את אותו המהלך על אוסו ועל נייט מחוץ לזירה.
רגעי הסיום של הקרב התנהלו כך שפאנק הדף ניסיון מהלך סטומפ נוסף של רולינס דרך כיסא, ביצע עליו את מהלך ה-GTS, אך בזמן שהיה בדרכו לבצע את אותו המהלך בפעם השנייה, בקי לינץ' (אשתו האמיתית של רולינס) הגיעה והכתה את פאנק בעזרת מכה מתחת לחגורה.
רולינס ניצל זאת לטובתו והצמיד את פאנק לניצחון לאחר שביצע עליו את מהלך הסטומפ על כיסא, דבר שהקנה לו שמירה על התואר.
"Clap Your Hands" הוא סינגל של קונגס, שיצא ב-18 בפברואר 2022, שיצא בהוצאת חברות התקליטים ואל פרודקשיונס ודף ג'אם רקורדינגס.
השיר מופיע באלבום האולפן השני של קונגס, Club Azur כסינגל החמישי של האלבום.
השיר נכתב על ידי קונגס, אנדרו ג'קסון, ספאניה, אוטביו באצ'וצ'י, טום מן, MNDR, פיטר וייד קיוץ', לארי פיניאנולי, והופק על ידי קונגס.
נכון לספטמבר 2025, השיר הושמע למעלה מ-47 מיליון פעמים ביוטיוב, ולמעלה מ-164 מיליון פעמים בספוטיפיי.
"Clap Your Hands" הוא סינגל של סיה, שיצא ב-13 באפריל 2010, שיצא בהוצאת חברות התקליטים מאנקי פאזל וג'ייב רקורדס.
השיר מופיע באלבום האולפן החמישי של סיה, We Are Born כסינגל השני של האלבום.
השיר נכתב על ידי סיה וסמואל דיקסון והופק על ידי גרג קורסטין.
נכון לספטמבר 2025, השיר הושמע למעלה מ-27 מיליון פעמים ביוטיוב, ולמעלה מ-52 מיליון פעמים בספוטיפיי.
השיר היה מועמד לשיר השנה בפרסי המוזיקה APRA ולסינגל השנה בפרסי המוזיקה של ARIA.
כמו כן, השיר זכה בקטגוריית הווידאו קליפ של השנה בפרסי המוזיקה של ARIA.
"Clap Your Hands" הוא סינגל של דייוויד גטה ו-Glowinthedark , שיצא ב-2 באוקטובר 2015, שיצא בהוצאת חברות התקליטים What a Music ופרלופון.
השיר מופיע באלבום האולפן השישי של דייוויד גטה, Listen כסינגל החמישי של האלבום.
השיר נכתב על ידי טום מרטין, ג'ורג'יו טינפור, מרטין גריקס, אלברט בודהאי ודייוויד גטה, והופק על ידי טום מרטין, Glowinthedark ודייוויד גטה.
נכון לספטמבר 2025, השיר הושמע למעלה מ-10 מיליון פעמים בספוטיפיי.
"Clap Your Hands" (בקוריאנית: "박수쳐", Baksucheo) הוא סינגל של 2NE1, שיצא ב-13 באפריל 2010, שיצא בהוצאת חברת התקליטים YG אנטרטיינמנט.
השיר מופיע באלבום האולפן הראשון של הלהקה, To Anyone כסינגל המוביל של האלבום.
השיר נכתב והולחן על ידי קוש.
נכון לספטמבר 2025, השיר הושמע למעלה מ-43 מיליון פעמים ביוטיוב, ולמעלה מ-9 מיליון פעמים בספוטיפיי.
"Civilization" (בעברית: "ציוויליזציה") הוא סינגל של הלהקה הצרפתית ג'אסטיס, שיצא ב-28 במרץ 2011, בהוצאת חברות התקליטים אד בנגר רקורדס וביקוז מיוזיק.
השיר מופיע באלבום האולפן השני של הלהקה, כסינגל המוביל של האלבום.
נכון לספטמבר 2025, השיר הושמע למעלה מ-28 מיליון פעמים בספוטיפיי, ולמעלה מ-10 מיליון פעמים ביוטיוב.
Classical Mushroom (בעברית: פטריה קלאסית) הוא האלבום השני שהוציא הרכב אמני הטראנס הישראלי Infected Mushroom.
האלבום נחשב לפריצת דרך מבחינת ההרכב מפני שהגיע בישראל למעמד של אלבום זהב תוך כשנה, הישג בולט לאלבום טראנס, מה שהוביל את ההרכב לפרסום רב.
אלבום זה מתאפיין בשילוב המון דוגמיות קול מסרטים מפורסמים תוך מוזיקת טראנס פסיכדלית קצבית שאפיינה את המוזיקה האלקטרונית של שנות ה-2000. כפי ששם האלבום מרמז, הוא היה ניסיון לשלב את מוזיקת הטראנס הפסיכדלית עם מוזיקה קלאסית כאשר הרצועות משלבות המון קטעי נגינה של פסנתר שנחשב לכלי נגינה קלאסי.
בהתאם לקונספט האלבום שולבו מספר רב של דוגמיות קול מסרטים שנחשבים בעיני רבים כ"קלסיקות":
"Bust a Move" מכיל דוגמית קול מהסרט "מין מסוכן 2" (1998)
"None of this is Real" מכיל דוגמית קול מהסרט "העורב" (1996).
"The Shen" & "Mush Mushi" מכיל דוגמית קול מהסרט "מרלין" (1998)
"The Shen" כמו כן מכיל דוגמית קול מהסרט "וירוס" (1999).
"Disco Mushroom" מכיל דוגמית קול מהסרט "בתוך חלום" (1999) ומהסרט "אקסקליבר" (1981)
"Dracul" מכיל דוגמית קול מהסרט "דרקולה" (1992)
"The Missed Symphony" מכיל דוגמיות מהסרט "מחר לנצח" (1997)
Classic Queen הוא אלבום האוסף השלישי של להקת הרוק הבריטית קווין.
הלהקה הוציאה את האלבום לאור בעקבות העלייה המחודשת בפופולריות של הלהקה בארצות הברית, לאחר יציאת הסרט עולמו של ויין, שם הומחז שיר הלהקה "Bohemian Rhapsody" באופן הומוריסטי במיוחד.
על אף שהביקורות שיבחו את האלבום על היותו אוסף משובח, הוא לא שולב במארז של שאר אלבומי האוסף של הלהקה.
מכירות האלבום עלו על שני האוספים הקודמים של הלהקה, Greatest Hits ו- Greatest Hits II, והוא כולל שירים שלא נכנסו לאף אחד מהאוספים הללו.
פרדי מרקיורי - זמרה, קולות רקע, סינתיסייזר, פסנתר, אורגן חשמלי, דוגם, קלידים, מחיאות כפיים, הכאות באצבע צרדה
בריאן מיי - גיטרה חשמלית, גיטרה אקוסטית, גיטרת סלייד, זמרה, קולות רקע, סינתיסייזר, דוגם, פסנתר, קלידים, תכנות, תכנות תופים, מחיאות כפיים, הכאות באצבע צרודה, תזמורת
רוג'ר טיילור - תופים, תופים אלקטרוניים, מכונת תופים, טימפני, גונג, תוף מרים, מאראקס, פעמונים, פעמון פרה, מחיאות כפיים, הכאות באצבע צרודה, זמרה, קולות רקע
ג'ון דיקון - גיטרה בס, מחיאות כפיים, הכאות באצבע צרודה, סינתיסייזר, דוגם, תכנות תופים
דייוויד בואי - זמרה, סינתיסייזר, מחיאות כפיים, הכאות באצבע צרודה ב-"Under Pressure"
סטיב גרגורי - סקסופון ב-"One Year of Love"
לינטון נאיף - כלי מיתר ב-"One Year of Love"
דייוויד ריצ'רדס - קלידים, כלי הקשה, תכנות ב-"These Are the Days of Our Lives"
מייקל קאמן - תזמורת, ניצוח ב-"Who Wants to Live Forever"
התזמורת הפילהרמונית הלאומית - כלי מיתר, כלי נשיפה מתכתיים, כלי הקשה ב-"Who Wants to Live Forever"
קליימור (יפנית: クレイモア; Kureimoa/Claymore), היא סדרת מאנגה שנוצרה על ידי נוריהירו יאגי ופורסמה לראשונה ביפן במאי 2001.
עלילת הסדרה אשר מתרחשת בעולם השרוי בחושך וכאוס על ידי יצורים אפלים הנקראים יומה(妖魔) מתמקדת במסעה של קלייר, לוחמת של ארגון קליימור (Claymore) המביס יומה בכל רחבי העולם.
סדרת המאנגה של קליימור יצאה לראשונה לשווקים ביפן בשנת 2001 על ידי המוציא לאור היפני Shueisha במגזין היפני "Monthly Shōnen Jump".
כיום סדרת המאנגה עדיין מופקת כאשר 17 כרכים פורסמו עד היום.
בעקבות סדרת המאנגה הפיקו אולפני האנימציה Madhouse סדרת אנימה המבוססת על עלילת סדרת המאנגה.
הסדרה שודרה לראשונה ב-3 באפריל 2007 ברשת הטלוויזיה היפנית NTV והכילה 26 פרקים.
מלבד סדרת האנימה הופק משחק פעולה המבוסס על עלילת הסדרה לקונסולה נינטנדו DS.
לפני זמן רב יצורים אפלים הנקראים יומה (Yoma) לבשו את צורתם של בני האדם, חיו בעיירות אנושיות וניזונו מאיבריהם של בני האדם בסתר.
אף בן אדם לא יכל לזהות יומה או להביס אחד עד שארגון אנונימי יצר חצי-אדם, חצי-יומה שיוכל להגן על בני האדם מפני היומה, תמורת סכום כסף.
במהלך השנים בני האדם התחילו לכנות לוחמות אלה בשם קליימור(Claymore) בהתבסס על חרבותיהן.
הן מכונות גם בשם "המכשפות כסופות העיניים"("Silver Eyed Witches"), מבוסס על האופי שלהן ועל צבע עיניהן בזמן שהן נלחמות.
קליימור בשם קלייר אשר מצילה עיירה קטנה מיומה פוגשת את ראקי ילד שהוריו נהרגו על ידי יומה.
מתוך הכרת תודה ראקי עוקב אחרי קלייר מעיר לעיר במהלך העבודות שלה להריגת יומה.
הסיפור הופך להיות סיפור של נקמה שקלייר נפגשת עם דמות מעברה.
קלייר (クレア Kurea) - הדמות הראשית בסדרה קלייר היא קליימור מספר 47 שהיא גם המספר הנמוך והחלש ביותר בארגון, קלייר היא קליימור מהסוג ההגנתי.
כשהייתה ילדה, קלייר פגשה קליימור בשם תרזה (שהייתה קליימור מספר 1 בארגון ומתה נגד פריסילה) ויצאה איתה למסע להריגת יומה ברחבי העולם.
הארגון היה צריך להרוג את תרזה בעקבות זה שהיא הרגה בני אדם אז הוא שלח את הלוחמות הטובות ביותר של הארגון כדי להביס אותה, אבל היא לא הייתה מוכנה למות ולעזוב את קלייר לבדה.
במהלך קרב של תרזה נגד פריסילה, פריסילה התעוררה והרגה את תרזה.
קלייר אשר רצתה לנקום ביקשה מהארגון שיכניס לתוכה את האיברים של תרזה.
כעבור כמה שנים קלייר פוגשת את ראקי (ילד שמצילה בעיירה קטנה) והוא מצטרף אליה למסע להריגת יומה ולנקמה בפריסילה.
במהלך מסעה קלייר פוגשת 3 לוחמות ועושה איתן ברית שתחקור על כוונותיו האמיתיות של הארגון בסתר.
ראקי (ラキ Raki) - ראקי הוא ילד קטן שכל משפחתו נרצחה על ידי יומה, אחיו הגדול של ראקי הפך ליומה ועמד לאכול את ראקי ובשנייה האחרונה קלייר הצילה אותו.
לאחר מכן ראקי מסולק מהעיר שלו משום שאחיו היה היומה.
ראקי עקב אחרי קלייר ונשבע שיום אחד הוא יהיה זה שיציל אותה, הוא הצטרף אליה למסע להריגת יומה בתור הטבח שלה.
פריסילה (プリシラ Purishira) - לאחר שכל משפחתה מתה מהתקפת יומה פריסילה מחליטה להרוג כל דבר שקשור לרוע ואפלה והיא מצטרפת לארגון.
כעבור כמה שנים ראקי פוגש את פריסילה ואת אסלי בצפון והם מתיידדים.
מיריה (ミリア Miria) - קליימור מספר 6 היא נפגשת עם קלייר ועוד 2 לוחמות (דנבה והלן) במהלך משימה להריגת ישות ערה ממין זכר, והן יוצרות ברית שתחקור על כוונותיו האמתיות של הארגון בסתר.
כולם מכנים את מיריה בשם "פנטום מיריה" (Phantom Miria) בגלל היכולת שלה להפוך לאשליה כשתוקפים אותה.
מיריה משמשת כמפקדת במערכה בצפון (נגד ישויות ערות בראשות איסלי) שבה היא מחלקת 24 לוחמות לחמש קבוצות בצורה כזו שלכל לוחמת תהיה הזדמנות שווה לצבור ניסיון בלחימה נגד ישויות ערות.
דנבה (デネヴ Denevu) - דנבה פוגשת את קלייר ומיריה במהלך משימה להריגת ישות ערה ממין זכר ועושה איתם ברית שתחקור על כוונותיו האמתיות של הארגון בסתר.
הלן (ヘレン Heren) - הלן פוגשת את קלייר ומיריה במהלך משימה להריגת ישות ערה ממין זכר ועושה איתם ברית שתחקור על כוונותיו האמתיות של הארגון בסתר.
קליימור - לוחמת שהיא חצי אדם חצי יומה.
רק היא יכולה לזהות יומה בתחפושת ולהרוג אותו והיא יכולה לרפא את עצמה מהר.
לוחמות הקליימור יכולות לשחרר את כוח היומה שבתוכן אבל אם הן עוברות את ה-70% של הכוח הן מאבדות שליטה והופכות לישות ערה (יומה עם כוחות של לוחמת)וקשה מאוד להביס אותן.
יומה - שד הלובש את דמותו של אדם עליו השתלט ומסתתר בעורו על מנת שיוכל לטרוף אנשים נוספים ביתר קלות, היומה ניזון בעיקר ממעייהם של בני האנוש ויש לו תשוקה רבה אליהם.
ישות ערה - לוחמת או לוחם אשר עברו את הגבול שלהם והפכו ליומה עם כוחות של לוחם, ישויות אלו רבי עוצמה וכדי להביסם נדרשת לעיתים קרובות קבוצת לוחמות קליימור ולא לוחמת יחידה שבדרך כלל מסוגלת לטפל במספר יומה טבעיים בכוחות עצמה.
Cliffs of Dover (מילולית: צוקי דובר) הוא שיר אינסטרומנטלי מאת הגיטריסט אריק ג'ונסון, שיצא לאור בשנת 1990 באלבומו Ah Via Musicom.
גרסת האלבום של השיר הולחנה בסולם סול מז'ור, והוא נוגן בגיטרת גיבסון ES-335 (ופנדר סטראטוקסטר).
שמו של השיר לקוח מצוקי דובר הלבנים לאורך קו החוף הבריטי.
השיר בלט בין היתר גם במשחק הווידאו גיטאר הירו III.
השיר פותח בסולו גיטרה חופשי אשר משתמש בטכניקות שונות כגון דילוג מיתרים ופריטה מעורבת, ואינו תלוי במקצב כלשהו.
לאחר מכן התופים נכנסים והשיר עובר למקצב 4/4.
בעוד ג'ונסון אכן כתב את השיר, הוא מצטנע ואומר: "אני אפילו לא יודע אם אני רשאי לקחת קרדיט על כתיבת השיר...
זה פשוט היה שם בשבילי יום אחד...
כמו מתנה ממקום גבוה יותר לה כולנו ראויים.
אנחנו רק צריכים להקשיב לזה ולהיות מוכנים לקבל את זה."
השיר דורג במקום ה-17 ברשימת 100 סולאי הגיטרה הטובים בכל הזמנים של המגזין "גיטר וורלד", לצד סולואים של אומנים כגון לד זפלין וג'ימי הנדריקס.
בשנת 1991 השיר זכה בפרס גראמי להופעת הרוק האינסטרומנטלי הטובה ביותר, בניצחון על להקות כמו להקת האחים אולמן ("Kind of Bird"), ראש ("Where's My Thing?") ויס ("Masquerade").
בנוסף, השיר הופיע כקטע לנגינה במשחק הווידאו גיטאר הירו II: אגדות הרוק (2007).
קלמנטיין (Clementine, באנגלית: קלמנטינה) היא תוכנה חופשית של נגן מדיה.
התוכנה מופצת תחת הרישיון הציבורי הכללי של גנו.
קלמנטיין נוצרה לאחר שמשתמשים רבים מתחו ביקורת על גרסה 2 של נגן המדיה Amarok ובעקבות כך החליטה קבוצת משתמשים לפתח נגן מדיה חדש על בסיס קוד המקור של אמרוק בגרסה 1.4.
בפברואר 2010 הושקה הגרסה הראשונה של קלמנטיין.
ארגון ספריית קובצי המוזיקה המאוחסנת במחשב
בחלון הצידי של התוכנה מופיע מידע נוסף על השיר כגון מילות השיר, סטטיסטיקה וביוגרפיות של האמן.
הורדת עטיפות אלבומים מהאתר last.fm.
יצירה של רשימות השמעה חכמות ודינמיות.
העברת קובצי מוזיקה ל-iPod, iPhone או כל נגן מדיה אחר אשר אליו ניתן להעביר קבצים דרך חיבור USB.
Classic Albums: Pink Floyd – The Making of The Dark Side of the Moon (בתרגום חופשי: אלבומים קלאסיים: פינק פלויד - ההכנה של "הצד האפל של הירח"), הוא סרט דוקומנטרי כמעט נטול עריכה על ההכנה של האלבום The Dark Side of The Moon של להקת הרוק הבריטית פינק פלויד.
כל חברי הלהקה - רוג'ר ווטרס, דייוויד גילמור, ניק מייסון וריצ'רד רייט התראיינו לסרט, אבל בראיונות נפרדים ובמיקומים שונים.
בסרט יש גם ריאיון עם טכנאי ההקלטות אלן פרסונס שהיה אחראי על האלבום, עם שני מבקרי מוזיקה, עם יושב הראש דאז של Capitol Records (החברה שבה חברי הלהקה הקליטו את האלבום) ועם סטורם ת'ורג'רסון, יוצר עטיפת האלבום.
ה-DVD של הסרט כולל בתוכו כמה קטעים נוספים, כגון:
סולואים אקוסטיים של "Brain Damage" ו-"Money" שמבוצעים על ידי רוג'ר ווטרס
סולו אקוסטי של "Breathe" שמבוצע על ידי דייוויד גילמור
הקלטות ישנות של "Time" ו-"Money"
ראיונות נוספים עם חברי הלהקה
Clavelitos (ציפורנים, פרחי ציפורן) הוא שיר שנכתב בידי הספרדים חנרו מונראל (Genaro Monreal) - מילים, ופדריקו גלינדו (Federico Galindo) - לחן, ב-1949.
השיר הפך להיות חלק מהמורשת התרבותית הספרדית, ופופולרי בקרב הטונות האוניברסיטאיות - מקהלות סטודנטים הפועלות כמסדרים עם סמלים ומסורות המועברים בירושה לאורך שנים בפקולטות שונות בספרד ואף מחוצה לה.
מקובל בנוסף לבצעו באירועים רשמיים של האוניברסיטאות, ועם סיום טקס הענקת פרס סרוונטס - הפרס היוקרתי ביותר בתחום הספרות הספרדית.
השיר זכה לביצועים רבים, בין המוכרים בעולם הוא זה של חוזליטו.
פרח הציפורן נחשב לפרח הלאומי של ספרד.
Cleveland Jewish News (בראשי תיבות: CJN) הוא שבועון יהודי שמשרדיו שוכנים בביצ'ווד, אוהיו, פרוור של קליבלנד.
העיתון מכיל חדשות מקומיות, לאומיות ובינלאומיות הנוגעות לעולם היהודי.
העיתון מופץ מבשנת 1964, אך הוא מבוסס על עיתון The Jewish Independent שהחל להתפרסם בשנת 1906 ו-Jewish Review & Observer ששורשיו בשנת 1899. העיתון מתפרסם בימי שישי ותפוצתו 12 אלף העתקים.
בנוסף לכך לעיתון יש אתר אינטרנט, מגזין רבעוני בנושא אופנה וסגנון חיים ופורומים תקופתיים נוספים.
החל משנת 2012 העיתון מופץ גם באופן אלקטרוני בימי חמישי.
בין עיתונאי העיתון נמנית רג'ינה ברט, פעמיים מועדמת לפרס פוליצר.
ClickOnce היא טכנולוגיה של מיקרוסופט המאפשרת למשתמש להתקין ולהפעיל יישומים חכמים של צד הלקוח (smart client) מבוססות Windows על ידי לחיצה על קישור בדף אינטרנט.
ClickOnce היא רכיב של (או מתקדם יותר), ותומכת פריסת יישומים שנעשו עם Windows Forms או WPF בדומה Java Web Start עבור פלטפורמות Java או טכנולוגיית Zero Install של לינוקס.
Cliff Dwellers (בתרגום חופשי: דיירי הצוקים) הוא ציור מאת ג'ורג' בלווז משנת 1913. זהו ציור שמן על קנבס, בגודל 102 ס"מ על 107 ס"מ, השמור באוסף מוזיאון האמנות של מחוז לוס אנג'לס, שרכש אותו ב-1916.
בציור מציג בלווז את הקהל הססגוני של לואר איסט סייד בניו יורק, במה שנראה כמו יום קיץ חם.
האנשים יוצאים מבתי המגורים אל הרחוב, לגרמי המדרגות ולסולמות החירום.
הכביסה מתנפנפת מעל הראשים ורוכלי הרחוב סוחרים במרכולתם באמצע ההמולה.
ברקע, רכבת חשמלית נעה בכיוון רחוב ויזי (Vesey).
בתי הצוקים הם סוג בנייה מסורתי של בתי מגורים שנוצרו בשקעים או במערות בצוקים גבוהים.
לשם כך היה צורך בחפירות בסלע או בתוספות בנייה שונות.
דוגמה לתופעה זו ניתן למצוא במקומות שונים ברחבי העולם, למשל בצוק בנדיאגרה שבמאלי או בפטרה שבירדן.
"דירות צוקים" הוא כינוי סלנג ניו יורקי שניתן בסוף המאה ה-19, לבתים באזורים בניו יורק שאוכלסו בצפיפות, כהתייחסות לדימוי של ילידים אמריקאים המתגוררים בצוקים בדרום מערב ארצות הברית.
מושג זה מתייחס גם לבניינים הגבוהים של מנהטן, שדומו לצוקים, לצד הנוף האורבני שהושווה לנופי הסלעים במערב.
הציור, שנוצר ב-1913, מציג את פניה החדשות של העיר ניו יורק.
בין השנים 1870 ל-1915, אוכלוסיית העיר עלתה מכ-1.5 מיליון לכ-5 מיליון תושבים, הרבה בשל מגמת הגירה לעיר.
רבים מהמהגרים החדשים - איטלקים, יהודים, אירים וסינים - הצטופפו באזורי מגורים בלואר איסט סייט - באזור שצפונית לגשר ברוקלין, דרומית לרחוב האוסטון ומזרחית לשכונת באוורי (Bowery).
מהם היו אלפי יהודים ממזרח אירופה, שמצאו פתרון דיור זמני או קבוע ברחובות כמו איסט ברודוויי, המיקום של Cliff Dwellers.
העיר מעולם לא חוותה צפיפות שכזו בעבר.
מצפייה בציור עולה תחושה של צפיפות, אכלוס יתר וההשפעה של העיר על בני הנוער (שנראים בעיקר בקדמה).
בראשית המאה ה-20, עם בואם של אלפי מהגרים לשכונות ניו יורק, התקיימה תנועה עקשנית של "מהפכניים עירוניים", שמטרתה הייתה להטמיע את המהגרים בתרבות האמריקאית.
הספר "ציוריו של ג'ורג' בלווז", מסביר עם זאת, כי "הילדים בציור Cliff Dwellers, נראים אמנם תמימים, אך הם אינם מציגים אף סימני השפעה של תהליך ה'אמריקניזציה' שייחלו לו המהפכנים העירוניים, שראו בו קריטי לשמירה על הסדר החברתי".
לצד החשדנות שהופנתה כלפי המהגרים, נוספה העובדה שהם נאלצו לחיות בתנאים, שהפכו לבלתי נסבלים לצד מגמת התיעוש באזורים אלה.
הציור מציג את אזורי המגורים הללו כקטנים, דחוסים וחשוכים, בדומה לתנאי העבודה שחוו אותם מהגרים במפעלי תעשייה בהם עבדו, ומקדם את נושא ההשפעה של התיעוש על חיי מעמד הפועלים.
האמנים הריאליסטיים של ניו יורק כונו על ידי המבקרים בשמות "כנופיית המהפכנים השחורה" ו"שליחי הכיעור".
אחד מאותם מבקרים אף כינה אותם בכינוי המזלזל "אסכולת אש קאן" ("פח אשפה"), בהתייחסו לנושאי עבודותיהם ולצבעים הקודרים, וכינוי זה הפך למונח הנפוץ לתיאור תנועה אמנותית זו, שהיא אחת התנועות החשובות באמנות האמריקאית בראשית המאה ה-20.
השימוש בהצללה לאורך הציור מייצר אמת מידה למרחק עבור כל בניין, על בסיס הגוון הכהה והבהיר של כל אחד מהם, ומסייע לתמונת הקהל להיראות עמוקה יותר מכפי שניתן לראות.
התפיסה של קהל גדול כל כך, מנוגדת לדמויות בקדמת הציור, ומכוונת את עין הצופה ספציפית לאלמנטים שבאזור הקדמי, ובכך מדגישה את חשיבותם בציור.
בספר "ציוריו של ג'ורג' בלווז", שמביא פרשנות על מרבית עבודותיו, מוצגת בחינה של צבעי הציור בהקשר רחב יותר של עבודתו של בלווז:
"בלווז המשיך להשתמש בשיטת הצבעים של בציוריו לאורך 1913...
היוצא דופן הוא Cliff Dwellers, שצויר במאי 1913, ומציג את השימוש המורכב ביותר שביצע בלווז לשיטת הצבעים של מראטה."
העובדה שבלווז היה מוכן לסטות ממערכת הצבעים הרגילה שלו ולבחור בסט צבעים יותר מונוכרומטי, מצביעה על חשיבות היצירה ועל מידת היבדלותה מעבודותיו האחרות, לא רק מבחינה נושאית אלא גם בפן הסגנון והצבע.
Stingray Classica הוא ערוץ טלוויזיה גרמני המשדר מוזיקה קלאסית, אופרה, בלט וג'אז.
בישראל מופץ הערוץ במסגרת שידורי yes.
מ-19 במרץ 2017 ועד 31 באוקטובר 2018 שודר בשרות הטלוויזיה של smart tv עד לסגירת השירות.
ב-7 באוגוסט 2023 הערוץ עבר לאפיק 207 עקב עליית ערוץ "שירי ילדותי" בשידורי yes
בינואר 2017 אישרה רשות הרדיו והטלוויזיה של קנדה את בקשת הערוץ לשדר בקנדה כערוץ לא קנדי שמשדר מהולנד.
הגרסה היפנית של הערוץ הושקה ב-1 בינואר 1998, ומופעלת באמצעות הזיכיון של חברת Tohokushinsha Film Corporation.
הגרסה היפנית כוללת תוכניות מהערוץ הגרמני יחד עם הפקות מקוריות יפניות.
Stingray Classica On-Demand זמין ללקוחות חברת Amazon Prime Video בגרמניה, בריטניה וארצות הברית.
(בעברית: קלישאה (שקט שקט)) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך ההוצאה המחודשת לאלבום הבכורה שלה, .
השיר יצא לאור ב-3 באוקטובר 2012, כסינגל השני מתוך האלבום.
עם יציאתו נכנס השיר אל המקום ה-11 במצעד הרשמי שביפן.
השיר נכתב והופק על ידי אנדריי נמירסקי ומרסל פרודן.
כמו כן, השיר הוא שיר בסגנון היורודאנס המשלב בתוכו גם את סגנון הדאנס-פופ.
את השיר הקליטה סטאן מחדש בגרסה שקטה שלוותה בכינור וגיטרה אקוסטית.
מבקרי מוזיקה השוו את השיר לשיר "Hush Hush; Hush Hush", של הפוסיקט דולז, תוך שסקרו את הקליפ שלו ואת השיר עצמו.
הווידאו קליפ המלא של השיר הועלה לראשונה לערוץ היוטיוב של אגו איטליה ב-5 באוקטובר 2012. חצי מהקליפ צולם בשחור-לבן, בעוד החצי השני צולם בצבע.
בין היתר, הועלה הקליפ בספטמבר 2012 לערוץ היוטיוב של חברת התקליטים מען מוס.
נכון למאי 2019, מונה הצפיות של שני הקליפים עומד על כ-18 מיליון צפיות.
(בעברית: קלישאה (שקט שקט)) הוא אלבום האולפן / מהדורה מחודשת של הזמרת הרומניה, אלכסנדרה סטאן.
האלבום יצא לאור ב-2 באוקטובר 2013, על ידי חברת התקליטים מען.
אלבום זה, הוא הוצאה מחודשת לאלבום הבכורה של סטאן, Saxobeats.
עם יציאתו, נכנס האלבום אל המקום ה-53 במצעד האלבומים שביפן.
אלבום האולפן השני של סטאן התעכב עקב בעיות פיזיות עם מנהלה לשעבר "מרסל פרודן".
ביוני 2013, אושפזה אלכסנדרה בבית חולים, וההופעות שלה בוטלו.
בעוד תחילה טען הצוות שלה כי הייתה מעורבת בתאונה, היא האשימה מאוחר יותר את מנהלה האישי, כי הכה אותה.
ב-18 ביוני, הגישה נגדו תלונה פלילית בטענה לסחיטה.
לאחר מספר חודשים ב-10 באוקטובר, החליטה סטאן להוציא את האלבום, .
מדינהתאריך יציאהחברת תקליטיםגרסהמקורהוצאה דיגיטליתיפן2 באוקטובר 2013מעןרגילה23 באוקטובר 2013דלוקסCD releasesיפן23 באוקטובר 2013ויקטורדלוקס
"Clint Eastwood" (בעברית: "קלינט איסטווד") הוא שיר של הלהקה הווירטואלית הבריטית גורילז, שיצא לאור כסינגל הראשון מתוך אלבום הבכורה שלהם ב-5 במרץ 2001. השיר נקרא על שם השחקן בעל אותו השם בשל הדמיון שלו למוזיקת הנושא של הטוב, הרע והמכוער.
השיר הוא שילוב של מוזיקה אלקטרונית, דאב, היפ הופ ורוק.
הבתים מושרים על ידי דל הפאנקי הומוסאפין, המתואר כפנטום כחול בקליפ, בעוד שהפזמון מושר על ידי דיימון אלברן (2-D בקליפ).
"Clint Eastwood" הגיע למקום הרביעי במצעד הסינגלים הבריטי ולמקום ה-57 בבילבורד הוט 100 האמריקאי.
"Clint Eastwood" הגיע גם למקום הראשון באיטליה, למקום השני בגרמניה ולעשירייה הראשונה בשבע מדינות נוספות.
הסינגל מכר 1,200,000 עותקים בבריטניה והגיע למעמד פלטינה כפולה על ידי איגוד תעשיית ההקלטות הבריטי (BPI).
הרולינג סטון דירג את השיר במקום ה-38 ברשימת 100 השירים הטובים ביותר של שנות ה-2000. באוקטובר 2011, NME דירג אותו במקום ה-141 ברשימת "150 השירים הטובים ביותר של 15 השנים האחרונות".
המגזין גם דירג אותו במקום ה-347 ברשימת "500 השירים הגדולים בכל הזמנים".
בשנת 2021, Double J דירג אותו במקום ה-14 ברשימת סינגלי הבכורה הטובים ביותר בכל הזמנים.
גרסאות דמו של "Clint Eastwood" הוקלטו במקור על ידי דיימון אלברן על ארבע רצועות באמצעות מכונת תופים וגיטרה.
הקלטה מחודשת הדומה לדמואים אלה הוקלטה לתוך לוג'יק לשימוש כרצועת רקע.
המיתרים המופיעים בשיר הם ממכונת מיתרים, Solina String Ensemble.
לדברי המהנדס, ג'ייסון קוקס, "דיימון נתן לנו אישור להצית את זה על הבמה, אבל אמרנו 'לא, אתה לא יכול להצית את זה!
זו קלאסיקה!'", ובסופו של דבר נעשה בו שימוש בשיר, כמו גם בכמה רצועות אחרות באלבום.
התופים מסופקים על ידי מכונת תופים והכלי העיקרי המשמש בשיר הוא המלודיקה, שאלברן השתמש בה גם כדי ליצור את הרצועה הבסיסית.
הקצב האינסטרומנטלי של השיר מקורו בהגדרה המוקדמת הראשונה של סוזוקי אומניקורד.
הראפר דל הפאנקי הומוסאפין הובא לשיר ברגע האחרון.
קטעי הראפ הוקלטו במקור על ידי הלהקה הבריטית Phi Life Cypher, אך המפיק דן האוטומטור ביקש מדל להקליט במהירות בתים משלו לשיר במהלך הקלטה של Deltron 3030 אותה הקליט עם דל באותו הזמן.
דל כתב והקליט את הפסוקים שלו ב-30 דקות, תוך שימוש בספר "איך לכתוב שיר להיט" שהעניקה לו אמו.
דל אמר מאוחר יותר שהוא לא היה מודע כלל ליציאת השיר ולהצלחתו עד שאנשים שהכיר באופן אישי החלו לספר לו שהוא מושמע בכל הרדיו.
על שם השיר הסביר אלברן בריאיון לרדיט Ask Me Anything: "הקלטנו בג'מייקה והקשבנו להרבה מוזיקת דאנסהול ודמיינו שכינוי מגניב יהיה קלינט איסטווד.
כמו כן, אני מעריץ גדול של השחקן ושל סרג'ו לאונה ואניו מוריקונה".
הווידאו קליפ המונפש בוים על ידי ג'יימי האוולט ופיט קנדלנד.
זה מתחיל בלוגו של גורילז באדום על רקע מסך שחור, ובציטוט הבא מהסרט "Dawn of the Dead" מ-1978: "כל גופה שלא מושמדת, קמה והורגת.
האנשים שזה הורג, קמים והורגים" ביפנית ואז באנגלית.
ביטוי זה נחשב פוגעני במדינות מסוימות והופקה גרסה מצונזרת המשמיטה פתיח זה.
שם הקליפ והשיר הוא התייחסות למערבון המפורסם בכיכובו של השחקן קלינט איסטווד, הטוב, הרע והמכוער.
אינטרפולציה של הצעקה משיר הנושא של הסרט, ובמיוחד מוטיב הלייטמוטיב של גיבור הסרט טוקו, נשמעת בתחילת הסרטון, ואחריה צחוק מרושע מצד מורדוק.
גם התווים שהמלודיקה מנגנת מבוססים על הצעקה.
הלהקה נראית מנגנת את המוזיקה שלה על רקע לבן לחלוטין.
2-D נראה לובש חולצת T-Virus שככל הנראה מתייחסת ל-Resident Evil.
כובעו של ראסל מתחיל לעלות מעצמו באופן מסתורי, ורוחו של דל נראית מגיחה מתחתיו.
הוא מתחיל לעשות ראפ, משאיר את שאר חברי הלהקה המומים, והרקע מפתח אט אט עננים שחורים בשמיים, ומצבות ענק מתחילות לבצבץ מהאדמה, והסצנה הופכת לזו של בית קברות, כשמתחיל מטר של גשם וסופות רעמים.
זמן קצר לאחר מכן, ידי גורילת זומבים מתרוממות מהקרקע.
מורדוק נתפס במפשעה ונמשך לקרקע, רפרנס לסרט הזומבים של פיטר ג'קסון "Braindead".
שניות לאחר מכן, גורילות הזומבים עצמן מתרוממות.
מרודוק נמלט מיד, וכמה מהן רודפות אחריו.
לאחר מכן הוא מסתובב ומביט בהן מתוך תסכול על חוסר יכולתו לברוח, וקופי הזומבים עוסקים בשגרת ריקודים ביזארית לפני שמורדוק מופל בחזרה על ידי ברק; שגרת ריקוד זו דומה לכוריאוגרפיה של הקליפ ל-"Thriller" של מייקל ג'קסון.
לאחר מכן נראית נודל מדלגת בשמחה, כמעט כאילו אינה מודעת כלל לסביבתה, ובדילוג שלה היא מספקת בעיטה חזקה לאחת הגורילות הזומביות.
מיד לאחר מכן, דל נשאב בחזרה לראשו של ראסל כאשר כל הגורילות מתפוררות, וחברי הלהקה נותרים עומדים בבית הקברות, עכשיו בהיר באור השמש.
הקליפ מסתיים במסך מפוצל המציג כל אחד מארבעת חברי הלהקה ואת שמותיהם.
לקליפ יש זמן ריצה של 4:32, שהוא שונה משמעותית מגרסת האלבום, שרצה בערך 5:42, עם זאת, גרסת האלבום כוללת בערך 1:10 של רצועת הרקע המנוגנת ללא שירה מלמעלה.
ה-BPM של הקליפ גם מעט איטי יותר מזה של גרסת האלבום, ולגרסת הקליפ יש סוף אחרי הפעם האחרונה שבה "My future" מושר, בעוד גרסת האלבום דועכת בסוף.
הקליפ ל-"Clint Eastwood" זכה בפרס בטקס פרסי פסטיבל הסרטים הקצרים ראשס סוהו בשנת 2001, והביס את הקליפים של בלר, פאטבוי סלים, רדיוהד ורובי ויליאמס.
דל הפאנקי הומוסאפין - ראפ
טום גירלינג - מפיק שותף, מהנדס, Pro Tools
ג'ייסון קוקס - מפיק שותף, מהנדס
טובי וילן - עוזר מהנדס
טים בורל - מהנדס מאסטרינג
Classic Cher הוא רצף הופעות השני של זמרת הפופ האמריקנית, שר, אשר התקיים בצפון אמריקה, אטלנטיק סיטי, היל אוקסון.
סיבוב ההופעות כלל בתוכו כ-1008 הופעות בסך הכול, והוא החל ב-7 בפברואר 2017, וצפוי להסתיים, ב-19 בפברואר 2020.
ייתכן שבמהלך סיבוב ההופעות התרחשו שינויים אחדים.
Classics: The Best of Sarah Brightman הוא אלבום האוסף השלישי של הזמרת-יוצרת האנגלייה שרה ברייטמן.
אלבום האוסף יצא לאור ב-2 באוקטובר 2006, בהוצאת חברות התקליטים אנג'ל רקורדס ו-EMI רקורדס.
כמו כן, באלבום האוסף נכללים שירים שונים, אותם ביצעה ברייטמן במהלך הקריירה שלה.
אלבום האוסף הגיע למקום ה-13 במצעד האלבומים שבפלנדריה.
את Classics: The Best of Sarah Brightman הפיצו ברחבי אירופה בלבד, במטרה לעזור בקידום הקריירה של ברייטמן באזור זה.
הוא כולל אוסף של שירים שנלקחו מאלבומים שהוציאה מתחילת הקריירה שלה ועד לעת בה הוא יצא.
עטיפת אלבום האוסף עוצבה בהשראת העטיפה של Classics משנת 2001.
Classics (בעברית: קְלָסִיקוֹת) הוא אלבום האוסף השני של הזמרת-יוצרת האנגלייה שרה ברייטמן.
אלבום האוסף יצא לאור ב-20 בנובמבר 2001, בהוצאת חברת התקליטים אנג'ל רקורדס.
אלבום האוסף הגיע למקום השני במצעד האלבומים הקלאסיים.
חלק מהשירים ב-Classics, הופקו על ידי פרנק פיטרסון שהפיק לברייטמן בעברה אלבומים כדוגמת: The Very Best of 1990–2000 (2001), La Luna (2000), Timeless / Time to Say Goodbye (1997) ו-Eden (1998).
במהדורה הבינלאומית של Classics, ישנו ביצוע בלייב של ברייטמן לשיר "Regnava nel silenzio".
מקוםתאריםמכירותאוסטרליה (ARIA)פלטינה70,000ארגנטינה (CAPIF)זהב20,000ארצות הברית (RIAA)זהב500,000הונג קונג (IFPI Hong Kong)פלטינה20,000טאיוואן (RIT)פלטינה50,000יפן (RIAJ)פלטינה300,000ניו זילנד (RMNZ)פלטינה15,000קוריאה הדרומית (Gaon)פלטינה54,018קנדה (Music Canada)פלטינה120,000
Classics: The Best of Sarah Brightman VHS הוא אלבום הווידאו החמישי של הזמרת-יוצרת האנגלייה שרה ברייטמן.
אלבום הווידאו יצא לאור ב-1 באפריל 2002, על ידי חברת התקליטים נמו רקורדס.
אלבום הווידאו הופק על ידי פרנק פיטרסון וכולל אוסף של קליפים שהופצו עבור השירים שנכללו בו.
בנוסף לכך, יצא האלבום באופן מצומצם ועל כן, לא הצליח להיכנס למצעדי האלבומים.
"Cleopatra" (בעברית: "קלאופטרה") הוא שיר שנכתב והולחן על ידי לוק ואן בירס, אלן רוי סקוט, שרה לייק ומבוצע על ידי הזמרת האזרית סמירה אפנדי.
השיר ייצג את אזרבייג'ן באירוויזיון 2020 ברוטרדם, הולנד.
Clique (בעברית: קליקה) הוא סינגל שהוקלט על ידי הראפרים האמריקאים קניה וסט, ביג שון וג'יי זי, מתוך אלבום האוסף Cruel Summer.
השיר יצא לאור ב-6 בספטמבר 2012, על ידי חברות התקליטים GOOD Music ודאף ג'אם, כסינגל הרביעי מתוך האלבום.
השיר נכתב על ידי קניה וסט, ביג שון, ג'יי זי, היט-בוי, ג'יימס פאונטלרויו אסקירדו והופק על ידי היט-בוי, החתום בחברת ההקלטות של וסט, GOOD Music.
השיר כולל סימפול של קולותיו של זמר הפאנק האמריקאי ג'יימס בראון משנת 1974, "".
בשיר יש אזכור לדוגמנית הישראלית בר רפאלי, לאחר שוסט הזכיר אותה גם בשירו, "Christian Dior Denim Flow", לצד אסתי גינזבורג ובן זוגה של רפאלי דאז, לאונרדו דיקפריו.
השיר הוצג בבכורה באתרו הרשמי של וסט ב-6 בספטמבר 2012. באותו היום, התקליטן האמריקאי פאנקמאסטר פלקס הציג את השיר פורמלית ברדיו בתחנת הרדיו Hot 97. יום לאחר מכן, יצא השיר להורדה דיגיטלית בחנות האייטונס.
ב-14 בנובמבר 2012 יצא לאור רמיקס לשיר בשיתוף הראפר T.I.
ביג שון אמר בריאיון לתקליטן הבריטי טים וסטווד כי ראפרים רבים נוספים מהשורה הראשונה הקליטו בתים לשיר, שבסופו של דבר נגנזו מהשיר.
שני המגזינים Complex ו-NME דירגו את השיר במקום ה-15 מתוך 50 השירים הטובים ביותר משנת 2012. השיר דורג גם ברשימת "Triple J Hottest 100" של 2012, במקום ה-96.
מדינהתאריםמכירותארצות הברית (RIAA)פלטינה ×33,000,000בריטניה (BPI)זהב400,000דנמרק (IFPI Denmark)זהב45,000 מכירות + הזרמת מדיה בלבד
אזורתאריך יציאהפורמטחברת תקליטיםמקורארצות הברית7 בספטמבר 2012הורדה דיגיטליתGOOD Music • איילנד דאף ג'אם מיוזיק גרופ
Clementine (בעברית: קלמנטינה, שם השיר באלבום מופיע כולו באותיות קטנות - clementine) הוא שיר של הזמרת האמריקאית הלסי.
השיר פורסם ב-29 בספטמבר 2019, יום הולדתה ה-25, דרך חברת התקליטים קפיטול רקורדס כסינגל השיווקי הראשון מאלבום האולפן השלישי שלה, Manic.
השיר נכתב על ידי הלסי, ג'ספר שף וג'ונתן קרטר קוניגהאם.
Clementine היא "רצועה חשופה, המונעת על ידי פסנתר וכלי הקשה עדינים".
הלסי פרסמה את השיר ביום הולדתה ה-25.
הווידאו קליפ הנלווה פורסם יחד עם השיר ב-29 בספטמבר 2019. בסרטון מופיעים הלסי ואחיה סביאן מבצעים ריקוד פרשני באקווריום.
את הסרטון ביים אטון תמי ודני ויטאל, שאף בנו את הכוריאוגרפיה.
נכון לספטמבר 2020, זכה השיר למעל ל-33 מיליון השמעות בשירות הזרמת המדיה, ספוטיפיי.
אזור תאריך פורמט חברת תקליטים מקור רחבי העולם 29 בספטמבר 2019 הורדה דיגיטלית, הזרמת מוזיקה קפיטול רקורדס
Classical Barbra (בעברית: ברברה הקלאסית) הוא אלבומה ה-18 של הזמרת ברברה סטרייסנד, אשר יצא בפברואר 1976 על ידי CBS Masterworks.
האלבום מכיל אוסף של קלאסיקות בשפות שונות כמו אנגלית, צרפתית וגרמנית בליווי של מוזיקת קונצרטים.
האלבום הופק על ידי קלאוס אוגרמן.
בשנת 1999, האלבום הגיע למעמד אלבום זהב בארצות הברית עם מכירות של 500 אלף עותקים.
ב-2013 יצאה לאלבום מהדורה מחודשת עם שני שירים נוספים.
סטרייסנד החלה לעבוד על יצירת האלבום כבר מ-1973. עלות יצירת עטיפת האלבום הייתה כ-75 אלף דולר, בצילומים לעיתון ווג באפריל 1975.
האלבום הגיע למעמד זהב בארצות הברית ובכך נהיה לאלבום ה-40 של הזמרת לעשות זאת.
עם הוצאת האלבום הזמרת אמרה: "תמיד הייתה לי חיבה מיוחדת לאלבום.
אהבתי את התהליך של פיתוח וביצוע ההקלטה, והייתי מסופקת מההצלחה שהייתה לה בהוצאתה במקור".
"Clean" (בעברית: "נְקִיָּה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.
אף על פי שלא יצא כסינגל, הצליח השיר להגיע למקום ה-45 במצעד השירים הדיגיטליים הקנדיים.
השיר נכתב והופק על ידי טיילור סוויפט, ביחד עם אימוג'ן היפ.
השיר תואר כבלדת פופ שמדברת על התגברות על מערכת יחסים ועל הקושי שבזה וסוויפט אמרה עליו שלדעתה להתגבר על מערכת יחסים דומה לגמילה מהתמכרות "זה לא הרגל אחד שאתה צריך להתגבר עליו, זה כל שלב בחיי היום-יום".
סוויפט והיפ הצהירו כי את השיר כתבו בפחות מיממה ובנוסף לכך, הופיעה איתו סוויפט במהלך סיבוב ההופעות הרביעי שלה "The 1989 World Tour".
אף על פי שלא יצא כסינגל, זכה השיר להצלחה במצעד השירים הדיגיטליים של קנדה, כאשר הצליח להגיע בשיאו למקום ה-45 והיה לאחד מהשירים המצליחים ביותר באלבום במצעד.
האודיו הרשמי של השיר הופץ כמה שנים לאחר צאתו של השיר עצמו, ב-21 בנובמבר 2018 והצליח לצבור למעלה מ-2.1 מיליון צפיות.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.
כלפי השיר הופנו ביקורות חיוביות, תוך שברולינג סטון הוא דורג במקום ה-18 ברשימת "כל 206 השירים של טיילור סוויפט, לפי דירוג".
"Clean" בוצע באצטדיון AT&T בארלינגטון, טקסס, ב-1 באפריל 2023. היא ביצעה את השיר בפעם השנייה בסיבוב ההופעות באצטדיון ג'איינטס במזרח רתרפורד, ניו ג'רזי, ב-28 במאי 2023 יחד עם השיר "Welcome to New York".
Classical Gas ("גז קלאסי") היא יצירה אינסטרומנטלית שהלחין הגיטריסט הקלאסי, המלחין והזמר, .
במקור היצירה הייתה קרויה Classical Gasoline ("בנזין קלאסי").
בהקלטה המקורית ויליאמס מנגן בגיטרה בליווי תזמורת.
היא נוגנה לראשונה בפומבי בסדרה הטלוויזיה "שעת הקומדיה של האחים סמדרס" (Smothers Brothers Comedy Hour).
באוגוסט 1968 הגיע גז קלאסי למקום השני במצעד הלהיטים האמריקאי ונמכר למעלה ממיליון עותקים.
ויליאמס הקליט את הקטע שוב לאלבומו Hand Made משנת 1970, כגיטרת סולו.
הוא גם הקליט גרסה עם הלהקה הכלית Mannheim Steamroller ב-1987.
ב-1968 זכתה היצירה בשלושה פרסי גראמי: היצירה האינסטרומנטלית הטובה ביותר, הביצוע הטוב ביותר לפופ אינסטרומנטלי והעיבוד הטוב ביותר, אינסטרומנטלי או א קאפלה.
בשנת 1998 העניקה לו האגודה האמריקאית לשמירת זכויות של מוזיקאים:Broadcast Music Incorporated (BMI) פרס מיוחד.
היצירה הושמעה יותר מ-6 מיליון פעמים ברדיו, מה שהופך אותה לקטע הכלי הפופולרי ביותר בתולדות ה-BMI.
בשנת 1973 היצירה בוצעה על ידי להקת הרוק הסקוטית Beggars Opera באלבומה הרביעי Get Your Dog off Me!
בגרסת כיסוי בסגנון רוק מתקדם.
קיימת שמועה בלתי פוסקת שאריק קלפטון הקליט גרסה ליצירה, אך היא הוכחשה על ידי ויליאמס עצמו באתר הרשמי.
שמועה זו אולי נובעת מכך שבפסקול סרט קולנוע משנת 1999 "הסיפור שלנו" בכיכובם של ברוס ויליס ומישל פייפר, שהלחינו מארק שיימן ואריק קלפטון, מופיע גם הקלטה של היצירה, אך זו הגרסה האקוסטית שהקליט מייסון ויליאמס בשנת 1970.
היצירה מושמעת לעיתים קרובות בסדרות טלוויזיה ובסרטים, למשל בפרק בכל אחת מהסדרות משפחת סימפסון, פרייז'ר, אבא אמריקאי וגמביט המלכה.
לקראת הבחירות הפדרליות בגרמניה המערבית בשנת 1976, השתמשה המפלגה הדמוקרטית החופשית בגז קלאסי בתשדירי התעמולה שלה בטלוויזיה.
באותה שנה (1976), הוציא חלוץ הסינתיסייזר האמריקאי לארי פאסט (Larry Fast) לאור גרסת כיסוי של גז קלאסי ב-Sequencer, אלבום הסולו השני שלו, שיצא תחת שם הפרויקט Synergy.
גרסה מוקדמת של הקטע נמצאת גם בגרסה הבריטית (אך לא בארצות הברית) לאלבום הבכורה של פאסט בשנת 1975 Electronic Realizations For Rock Orchestra.
Classic Crystal הוא אלבום האוסף השני של הזמרת-יוצרת האמריקאית קריסטל גייל.
האלבום שיצא באוקטובר 1979 משתרע על פני תקופתה של גייל בחברת התקליטים יונייטד ארטיסטס, מה שהתגלה כשיא הקריירה שלה.
הוא הגיע למקום השמיני במצעד אלבומי הקאנטרי של בילבורד וה-62 במצעד הבילבורד 200.
בנוסף לכך, קיבל Classic Crystal את תואר זהב על ידי איגוד תעשיית ההקלטות האמריקאי (RIAA) ב-1980.
בממלכה המאוחדת, גרסה אחרת שכללה את 14 רצועות האלבום הופצה בשנת 1980 בשם, The Crystal Gayle Singles Album.
האלבום הגיע למקום השביעי במצעד האלבומים הבריטי (האלבום הראשון והיחיד של גייל שעשה זאת) וקיבל את תואר זהב על ידי איגוד תעשיית ההקלטות הבריטי (BPI).
מקוםתאריםמכירותארצות הברית (RIAA)זהב500,000קנדה (Music Canada)זהב50,000
"Click" הוא שיר של הזמרת האנגלייה צ'ארלי XCX בהשתתפות הזמרת-יוצרת הגרמנייה קים פטרס והראפר האסטוני טומי קאש, מתוך אלבום האולפן השלישי של צ'ארלי XCX Charli (2019).
באוקטובר 2019 יצא רמיקס בשם "", ובהמשך גרסה בשם "C2.0".
את השיר הוציאה צ'ארלי XCX על ידי חבורת התקליטים אטלנטיק UK ואסיילום רקורדס.
"Click" תואר כשיר בו נעשה שימוש כבד באוטו-טיון, וזאת בנוסף לכך שהוא תואר כ-"mindfuck" במגזין Vulture.
הבית של פטרס תואר על ידי Paper כ"אולי 60 השניות הבומבסטיות ביותר בדיסקוגרפיה שלה באותה העת".
בהמשך לכך, הוסיף שהבית שלה הוא "אחד השיאים המרגשים ביותר של האלבום".
30 השניות האחרונות של השיר מכילות "קצב רועש ומעוות שמפתיע את המאזינים" וזכה לפרשנות ממספר מבקרים.
ב-Stereogum כינו את השיר "סוג הרצועה שרק צ'ארלי יכולה להוציא, מטופשת ורצינית בו-זמנית, מה שגורם ל-30 השניות שלפני יציאה למסיבה להישמע כמו סוף העולם".
ב-Paper טענו ש-30 השניות האחרונות של השיר מכילות "קצב רועש ומעוות שמפתיע את המאזינים".
בפיצ'פורק כינו את אותן השניות כ"מונטאז' של צלילים משוננים ומעוותים דמויי סופי".
לפי The Ticker, "הצליל השוחק הזה ב-'Click' אינו נדיר עבור צ'ארלי XCX או PC מיוזיק, אך הבתים המוזיקליים של קים פטרס והזמרת האנגלייה מצליחים להניע את ההפקה הנוקבת עם כמות שווה של פאנץ' שגורמת להן לבלוט, אפילו באלבום כה ממוקד כמו Charli".
אזורתאריך יציאהפורמטחברת תקליטיםמקורכלל העולם13 בספטמבר 2019הזרמת מוזיקה • הורדה דיגיטליתאטלנטיק UK • אסיילום
הרמיקס שומר על הבית של פטרס מהמקור, אך מחליף את טומי קאש בזמרת האמריקאית סלייייטר.
הרעיון של "רמיקס ללא גברים" הוצע לצ'ארלי על ידי מעריץ בשאלות ותשובות בטוויטר בספטמבר 2019. היא ציטטה אותו מחדש עם "" [sic], וסלייייטר השיבה לה "OMG DOWN".
צ'ארלי התחילה לפרסם קטעים מתוך הרמיקס בחשבון הטוויטר שלה ב-11 באוקטובר 2019. הוא יצא לאור באותו היום, אך עקב בעיות טכניות הוא לא היה זמין בשום מקום מחוץ לממלכה המאוחדת.
הוא יצא לאור ברחבי העולם ב-14 באוקטובר.
לפי בילבורד, "הרמיקס שומר על אותה אנרגיה תקינה כמו רצועת האלבום המקורית, ובמקביל גם מציע הזדמנות בשלה לסלייייטר לספק קטע משלה בקטע הראפ בשיר".
טיפאני ליונג מ-Paper דיברה על הבית ה"חמוד" של סלייייטר, והצהירה "התרומה שלה מעצימה את הנוכחות הנשית העוצמתית של הרצועה, והופכת אותו להמנון רשמי של גירל פאוור".
היא המשיכה וכינתה את צ'ארלי, פטרס וסלייייטר "בנות הפופ האהובות עליכן, מתמצאות באינטרנט; בייחוד בתקופתו של דור ה-Z".
בהמשך לדבריה, הוסיפה שזה "הולם שזכויות קהילת הלהט"ב ינצחו וזאת, באמצעות שיתוף פעולה חדש של צ'ארלי שיוצא בדיוק ביום היציאה מהארון הבין-לאומי".
אזורתאריך יציאהפורמטחברת תקליטיםמקורכלל העולם11 באוקטובר 2019הזרמת מוזיקה • הורדה דיגיטליתאטלנטיק UK • אסיילום
ב-15 במאי 2020, יצא לאור רמיקס חדש בשם "C2.0" כחלק מאלבום האולפן הרביעי שלה, How I'm Feeling Now.
בפירוט רצועה-אחר-רצועה באפל מיוזיק, צ'ארלי אמרה עליה:
אזורתאריך יציאהפורמטחברת תקליטיםמקורכלל העולם15 במאי 2019הזרמת מוזיקה • הורדה דיגיטליתאטלנטיק UK • אסיילום
Classics הוא אלבום אוסף של המוזיקאי האלקטרוני ריצ'רד ד.
ג'יימס, הידוע יותר בשם הכינוי שלו אפקס טווין.
האלבום אוסף כמה מהאלבומים המוקדמים של ג'יימס.
האלבום יצא לאור על ידי חברת התקליטים R&S בעקבות הצלחתו של ג'יימס בחברת התקליטים ווארפ.
ג'יימס לא היה מעורב בשחרור האלבום.
גרסה מחודשת של האלבום יצאה לאור ב-2 ביוני 2008. העטיפה של המהדורה המחודשת דומה לזו של Selected Ambient Works 85–92, אך בשחור-לבן הפוך.
ההוצאה הראשונה של ג'יימס הייתה מיני-אלבום בגודל 12 אינץ' משנת 1991 Analogue Bubblebath בחברת התקליטים מייטי פורס.
ב-1991, ג'יימס וגרנט וילסון-קלארידג' ייסדו את חברת התקליטים ריפלקס רקורדס (Rephlex Records) כדי לקדם "חדשנות בדינמיקה של אסיד - ז'אנר אהוב ולא מובן של מוזיקת האוס שנשכח על ידי אחדים ואכן חדש לאחרים, במיוחד בבריטניה".
בין השנים 1991–1993 הוציא ג'יימס שני מיני-אלבומים בסדרת ה-Analogue Bubblebath תחת השם AFX ומיני-אלבום בשם Bradley's Beat תחת השם בראדלי סטרידר.
אף על פי שעבר ללונדון כדי לקחת קורס אלקטרוניקה בקינגסטון פוליטכניק, הוא הודה בפני דייוויד טופ שלימודי האלקטרוניקה שלו הולכים ומתרחקים ככל שהוא ממשיך בקריירה בז'אנר הטכנו.
לאחר שעזב את בית הספר נשאר ג'יימס בעיר, והוציא אלבומים ומיני-אלבומים בווארפ ובלייבלים אחרים תחת מספר שמות בדויים (כולל AFX, Polygon Window ו-Power-Pill), כמה מהשירים שלו, ששוחררו תחת שמות בדויים, כולל Blue Calx ו-The Dice Man, הופיעו באוספים.
למרות שהוא התגורר לכאורה בכיכר אלפנט אנד קאסל, דרום לונדון בשנותיו הראשונות שם, הוא למעשה התגורר בבנק לא מאוכלס סמוך.
ב-1992 הוציא ג'יימס גם את המיני-אלבומים Xylem Tube ו-Digeridoo בתור אפקס טווין (Aphex Twin), את המיני אלבום Pac-Man (המבוסס על משחק הארקייד) בתור Power-Pill, ושניים מתוך הסדרה Joyrex (Joyrex J4 EP ו-Joyrex J5 EP) בתור Caustic Window.
השיר Digeridoo הגיע למקום ה-55 במצעד הסינגלים הבריטי, ומאוחר יותר תואר על ידי הרולינג סטון כמבשר דראם אנד בייס.
הוא כתב את "Digeridoo" כדי לנקות את הקהל שלו אחרי רייב.
ההוצאות המוקדמות הללו היו בחברות התקליטים ריפלקס רקורדס, Mighty Force of Exeter ו-R&S Records of Belgium.
לג'יימס לא הייתה שום השפעה על האוסף והוא התנגד להוצאת האוסף, והאשים את R&S בכך שהם "חולבים ממני כמה שיותר כסף, כי הם יודעים שאני לא הולך לתת להם עוד תקליטים".
אפקס טווין - סינתיסייזר, מפיק
"" (בעברית: "לחץ על הבום!") הוא שיר שהוקלט על ידי הזמרת האיטלקייה רוזה וילאין.
הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל מתוך אלבום האולפן שלה, Radio Sakura.
השיר הגיע למקום השמיני במצעד הסינגלים האיטלקי.
השיר נכתב על ידי המבצעת, אנדראה פרארה ודווידה פטרלה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-48.9 מיליון השמעות.
"" היה שירה של וילאין לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
נכון ליוני 2024 עומד מונה הצפיות של הקליפ על למעלה מ-24 מיליון צפיות.
}}Clostridium botulinum (קְלוֹסְטְרִידִיוּם בוֹטוּלִינוּם) הוא מין של חיידקים מתג גראם-חיובי אל-אווירני היוצר נבגים, השייך לסוג Clostridium''.
מייצר רעלן מופרש - רעלן הבוטולינום, שהוא הרעלן החזק ביותר בטבע.
הרעלן גורם למחלת הבוטוליזם העלולה להסתיים בשיתוק קטלני של השרירים.
הרעלן מיוצר גם כנשק ביולוגי , וכן - החל מסוף שנות ה-80 - לשימוש רפואי רעלן הבוטולינום (שהמוצר הידוע ביותר מסוג זה הוא הבוטוקס של חברת אלרגן), בעיקר עבור ניתוחים קוסמטיים לישור קמטים, אך גם עבור פזילה, הזעת יתר בבית השחי, כיווצי שרירים ועוד.
מאפיינים נוספים של צורת המתג: אורכו נע בין 1.6 מיקרומטר ל-22 מיקרומטר, צורתו ישרה או מעוקמת קלות, בקצהו שוטון.
מקור השם "בוטולינום" הוא במילה היוונית Botulus (נקניק), ומכאן שמה העברי של המחלה "נקנקת".
לאורך מאות שנים (יש מרחיקים עד קיסר ביזנטיון במאה העשירית) הייתה ידועה מחלה מסתורית העוברת באכילת נקניק דם.
התפרצות של בוטוליזם ב־1793 בגרמניה שגבתה 6 קורבנות גרמה לעניין מחודש במחלה, ובמחקר שערך הרופא הגרמני יוסטינוס קרנר (1786–1862) בתפקידו כמנהל בריאות מחוזי בין השנים 1817–1829, הסיק שהמחלה נגרמת בשל "רעל הנקניקיות" (Sausage Poison).
החיידק עצמו התגלה ובודד לראשונה על ידי החוקר הבלגי אמיל ואן ארמנחם (Emile Van Ermengem) בשנת 1897.
ידועים שבעה זנים שונים של חיידקים השייכים לאותו מין (species) שכל אחד מהם מפריש רעלן שונה במקצת, והם מסומנים באותיות A-G.
הסוגים השונים נבדלים זה מזה באימונוגניות ועל כן נדרש למצוא סם שכנגד (antidote) וחיסון נפרד לכל אחד מהם.
הסוג הראשון שהתגלה על ידי ון ארמנגם ב-1897 קיבל דווקא את הסימון B.
הסוג השני (שקיבל את האות A) התגלה ב-1904. C התגלה כגורם תמותה של תרנגולות ב-1922, D התגלה כגורם תמותה של בקר ב-1929, E ב-1936, F ב-1960 ו-G ב-1978. הנפוצים ביותר כגורמי מחלות של בני אדם הם A, B ו-E ועל כן מתמקדים בעיקר בהם בניסיונות למציאת סמים שכנגד וחיסונים.
הרעלן מסוג A משמש בתעשייה הרפואית ליצור הבוטוקס, אך התפרסמו מספר מאמרים הטוענים שרעלן מסוג B מבטיח אף יותר מבחינת האפקטיביות של הטיפול הקוסמטי, והעדר תופעות הלוואי.
החיידק ונבגיו נפוצים ביותר ונמצא בעיקר באדמה, אך גם באגמים, ובמעי יונקים ודגים (בעיקר סוג E).
ניתן למצוא נבגים גם על קליפות פירות וירקות.
הנבגים מסוגלים להישאר בצורה רדומה עד שבשלים התנאים האידיאלים לגדילת והתרבות החיידק ולהפרשת הרעלן.
התנאים האידיאליים הם סביבה מעט חומצית ברמת pH שבטווח 4.8-7.0 (pH 4.6 בסוג A), העדר או מעט חמצן וטמפרטורה של 4.5 עד 49 מעלות צלזיוס (עדיפות לטווח של 35–40 מעלות בסוגים A ו B).
החיידקים והנבגים כשלעצמם אינם מזיקים כלל.
השוני בין הזנים בא לידי ביטוי בחלבון אותו הם חותכים ואשר גורם לכך שהאצטילכולין לא יוכל לצאת מתא העצב למרווח הסינפטי.
את מחלת הבוטוליזם מקובל לחלק לשלושה סוגים עיקריים מבחינת מקור המחלה ותסמיניה, והם:
בוטוליזם תינוקות (infant) החיידק נמצא במערכת העיכול של תינוקות (בעיקר בחודש השני).
לעיתים התופעה מתרחשת גם במעי של אדם בוגר.
מבחינה סטטיסטית זהו המקור הנפוץ ביותר.
קשה מאוד למנוע שאיפת או אכילת הנבגים על ידי התינוק, אם כי קיימת טענה שניתן להפחית את אחוז הקורבנות מקרב התינוקות באמצעות הימנעות מדבש (מקור נפוץ לנבגים) מתחת לגיל שנה (מעל גיל שנה התנאים הביולוגיים במעי התינוק משתנים והסבירות פוחתת באופן קיצוני).
בישראל טענה זו מקובלת על ידי משרד הבריאות.
בוטוליזם במזון (Food-borne) בעיקר במזון בשימור ביתי או שימור לא תקני, וכן במזון שאינו מבושל די צרכו או שלא קורר כנדרש.
מבין השימורים, המועמדים ה"מבטיחים" ביותר לפיתוח הרעלן הם אספרגוס, שעועית ירוקה ופלפל.
במצב זה הרעלן אינו נוצר בתוך הגוף כמו בסוגים האחרים אלא מוכנס לגוף מבחוץ.
בוטוליזם בפצעים (wound) בעיקר בפצעים עמוקים (פחות נפוץ מהקודמים אם כי בסוף המאה ה-20 חל גידול בין השאר עקב העלייה בהזרקת סמים).
מקרה נוסף של המחלה, השכיח פחות, הוא בשאיפה של הרעלן מהאוויר, דבר הקורה בדרך כלל בעקבות תאונה מחקרית או טרור ביולוגי.
בכל המקרים פעולת הרעלן דומה – הוא מגיע למחזור הדם ומשם לקצה העצב המפעיל את השריר (עצב כולינרגי).
בקצה הפרה-סינפטי הוא מונע את השתחררות האצטיל כולין לסינפסה וכך מביא לשיתוק.
שיעורי התמותה מהמחלה ירדו מכ-70% ב-1919 לכ-2% ב-1993 והשיעור ממשיך לרדת אך לאט.
הירידה הדרסטית בשיעור התמותה הייתה בשלושים השנה האחרונות של המאה ה-20 אך מספר הקורבנות בפועל עדיין עומד על מספר עשרות בשנה בארצות הברית בלבד, רובם תינוקות.
התסמינים (סימפטומים) הראשוניים הם לעיתים במערכת העצבים והשרירים (כגון קושי בדיבור ובליעה, שיתוק וחולשה), ולעיתים במערכת העיכול כגון בחילה, הקאה, כאב בטן ועוד.
ילד חולה יכול להגיע תוך שעות ספורות מתסמינים קלים יחסית לשיתוק מלא, אך לעיתים המעבר אורך מספר ימים.
במקרה של "בוטוליזם במזון" תסמיני מערכת העיכול בדרך כלל יקדימו את השאר.
קשה יחסית לאבחן בוטוליזם על סמך התסמינים.
האבחון קל יותר אם ידוע על תסמינים דומים לקבוצת אנשים שאכלו מאותו מזון, ובמיוחד אם מדובר בשימורי מזון.
מקובל לחשוד בבוטוליזם אם החולה מתלונן על שלושה מתוך חמשת התסמינים הבאים:
הסם שכנגד (אנטידוט) הקיים אינו מסוגל לפרק את הרעלן שהצליח כבר להקשר, אלא רק את הרעלן שטרם נקשר.
ההחלמה מהמחלה תלויה בהצלחת תאי העצב שנפגעו להצמיח סינפסות חדשות, פעולה שיכולה לקחת שבועות עד חודשים.
האנטידוט הידוע ביותר הוא נסיוב המופק מסוסים, אך עקב תופעות לוואי שונות כגון אלרגיה המסוגלת לגרום לרגישות-יתר לחלבונים (anaphylaxis) הוא אינו ניתן לתינוקות מתחת לגיל שנה.
נעשים ניסיונות גם למתן חיסון פעיל, כלומר רעלן בוטולינום שעבר תהליך כימי להפחתת רעילותו.
המחקר הרפואי הגובר סביב פעולת הרעלן לסוגיו השונים, מעבר להבטחות המסחריות עבור פיתוח מוצרים רפואיים שונים, גם תורם ידע רב להבנה של הפעילות הסינפטית, ובכך יכול לעזור להתקדמות הרפואה גם במחלות נוירולוגיות אחרות כגון פרקינסון ועוד.
הרעלן הקטלני בעולם אף יכול – לאחר טיפול כימי מתאים - לשמש כ"רכב" מוצלח לתרכיבי חיסון שונים, הניתנים דרך הפה.
Clostridium perfringens (בעבר היה ידוע בשם Clostridium welchii) הוא מין של חיידק יוצר נבגים, אל-אווירני אובליגטורי, חיובי במבחן CAMP הפוך, בעל מורפולוגיה של מתג, גראם-חיובי מהסוג Clostridium.
החיידק נמצא בכל מקום בטבע וניתן למצוא אותו בין השאר בירקות הנמצאים בתהליכי ריקבון, משקעים ימיים, במעיים של בני אדם וחולייתנים אחרים, חרקים ובאדמה.
כל דגימת קרקע שנבדקה אי פעם, למעט דגימות מחולות הסהרה, הכילה כמות מסוימת של C.
במקרה זה, התפקיד שלו במחלה קטן ואיננו משמעותי.